pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผยนายกรัฐมนตรี ยังไม่นำเรื่องแต่งตั้งปลัดกระทรวงเข้าที่ประชุมครม. สัปดาห์นี้ โดยเตรียมหารือร่วมสปท. ก่อนสิ้นสุดวาระเมื่อกฎหมายปฏิรูปประเทศและยุทธศาสตร์ชาติประกาศใช้
วันศุกร์ที่ 14 กรกฎาคม 2560
โฆษกรัฐบาลเผยนายกรัฐมนตรี ยังไม่นําเรื่องแต่งตั้งปลัดกระทรวงเข้าที่ประชุมครม. สัปดาห์นี้ โดยเตรียมหารือร่วมสปท. ก่อนสิ้นสุดวาระเมื่อกฎหมายปฏิรูปประเทศและยุทธศาสตร์ชาติประกาศใช้
โฆษกรัฐบาลเผยนายกรัฐมนตรี แจงยังไม่นําเรื่องแต่งตั้งปลัดกระทรวงเข้าที่ประชุมครม. สัปดาห์นี้ สั่งการให้แต่ละกระทรวงไปจัดทําแผนในภาพรวมให้เรียบร้อย โดยเตรียมหารือร่วมสปท. ก่อนสิ้นสุดวาระเมื่อกฎหมายปฏิรูปประเทศและยุทธศาสตร์ชาติประกาศมีผลบังคับใช้
วันนี้ ( 11 ก.ค. 60 ) เวลา 13.50 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญ แก้วกําเนิด โฆษกประจําสํานักนายกรัฐมนตรี ได้กล่าวถึงเรื่องที่นายวิษณุ เครืองาม รองนายกรัฐมนตรี รายงานที่ประชุมครม. รับทราบเกี่ยวกับเรื่องพระราชบัญญัติการจัดทํายุทธศาสตร์ชาติ พ.ศ. .... และพระราชบัญญัติแผนและขั้นตอนการดําเนินการปฏิรูปประเทศ พ.ศ. .... ภายหลังผ่านความเห็นชอบสภานิติบัญญัติแห่งชาติ และได้ส่งกลับมายังรัฐบาล ซึ่งรัฐบาลได้นําความขึ้นกราบบังคมทูลฯ แล้ว
ทั้งนี้ เมื่อ พ.ร.บ.ทั้ง 2 ฉบับดังกล่าวได้ประกาศในราชกิจจานุเบกษาและมีผลบังคับใช้แล้ว สภาปฏิรูปประเทศ (สปท.) จะสิ้นสุดวาระลงทันที ซึ่งก่อนที่ สปท. จะหมดวาระลงจึงถือโอกาสเข้าพบนายกรัฐมนตรี เพื่อหารือแลกเปลี่ยนความเห็นในประเด็นต่าง ๆ โดยนายกรัฐมนตรี จึงได้ให้แนวทางให้จัดประชุมหารือร่วมกันที่ห้องประชุมสภาฯ โดยจะมีการเชิญแม่น้ําทุกสายเข้าร่วมประชุมหารือในครั้งนี้ด้วย
พร้อมกันนี้ โฆษกประจําสํานักนายกรัฐมนตรี ได้กล่าวว่า หลังจากที่กฎหมายทั้ง 2 ฉบับดังกล่าวได้ประกาศใช้แล้ว ภายใน 15 วัน จะต้องมีการแต่งตั้งคณะกรรมการปฏิรูปประเทศ จํานวน 11 คณะ โดยมีองค์ประกอบคณะละ 15 คน ซึ่งปัจจุบันได้มีการแต่งตั้งคณะกรรมการปฏิรูปประเทศไปแล้ว 2 คณะ คือ คณะกรรมการปฏิรูปประเทศด้านกระบวนการยุติธรรม (ตํารวจ) และคณะกรรมการปฏิรูปประเทศด้านการศึกษา โดยปัจจุบันเหลืออยู่ 9 คณะ ซึ่งต้องได้รับความเห็นชอบจาก ครม. รวมถึงการดําเนินการแต่งตั้งคณะกรรมการยุทธศาสตร์ก็ให้ดําเนินการลักษณะเช่นเดียวกัน โดย ครม. ต้องแต่งตั้งให้แล้วเสร็จภายใน 1 เดือน ทั้งนี้ คาดว่าแผนการปฏิรูปประเทศด้านต่าง ๆ และแผนยุทธศาสตร์ชาติจะแล้วเสร็จเรียบร้อยประมาณกลางปีหน้า (พ.ศ.2561)
อย่างไรก็ตามถึงแม้จะมีคณะกรรมการปฏิรูปประเทศ และคณะกรรมการยุทธศาสตร์ชาติ แล้ว แต่คณะกรรมการภายใต้ ป.ย.ป. ทั้ง 4 คณะจะยังคงปฏิบัติหน้าที่เช่นเดิมต่อไป จนถึงประมาณกลางปีหน้า (พ.ศ.2561) ก่อนพิจารณาความเหมาะสมในการปฏิบัติหน้าที่ของ ป.ย.ป. อีกครั้ง รวมทั้ง นายกรัฐมนตรี ได้เน้นย้ําว่า การใช้จ่ายงบประมาณในการดําเนินงานของ ป.ย.ป. ไม่ควรใช้จ่ายงบฯ มาก เนื่องจากเป็นที่จับตาของทุกคน เพราะในอนาคตจะมีคณะกรรมการปฏิรูปประเทศ และคณะกรรมการยุทธศาสตร์ชาติ เข้ามาทํางานตรงนี้ด้วย
นอกจากนั้น นายกรัฐมนตรี ได้แจ้งต่อที่ประชุมรับทราบถึงเรื่องคําสั่งแต่งตั้งปลัดกระทรวงว่า ให้แต่ละกระทรวงไปจัดทําแผนในภาพรวมให้เรียบร้อยก่อน สัปดาห์นี้จึงขอไม่นําเรื่องคําสั่งแต่งตั้งปลัดกระทรวงเข้ามาพิจารณาในที่ประชุมครม. ถึงแม้จะมีการเสนอเข้ามาแล้ว จํานวน 14 คน ทั้งนี้ การพิจารณาแต่งตั้งจะนําเรื่องเข้าที่ประชุม ครม. พิจารณาแบ่งเป็นแต่ละรอบไป เช่น รอบปลัดกระทรวง รอบผู้ตรวจ รอบรองปลัดกระทรวง รอบอธิบดี เป็นต้น
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานเปิดการอบรมหลักสูตร “นักบริหารรัฐบาลอิเล็กทรอนิกส์ รุ่นที่ 7”
วันศุกร์ที่ 24 มีนาคม 2560
รมว.ดิจิทัลฯ เป็นประธานเปิดการอบรมหลักสูตร “นักบริหารรัฐบาลอิเล็กทรอนิกส์ รุ่นที่ 7”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดการอบรมหลักสูตร “นักบริหารรัฐบาลอิเล็กทรอนิกส์ รุ่นที่ 7” โดยสํานักงานรัฐบาลอิเล็กทรอนิกส์ (องค์การมหาชน) หรือ สรอ./EGA หน่วยงานในสังกัดกระทรวงดิจิทัลฯ จัดขึ้นเพื่อพัฒนาศักยภาพของผู้บริหารหน่วยงานภาครัฐให้มีความพร้อมทั้งความรู้ และความสามารถที่ทันต่อการเปลี่ยนแปลงอย่างต่อเนื่องในยุคเปลี่ยนผ่านประเทศเข้าสู่ระบบเศรษฐกิจดิจิทัล นับเป็นก้าวที่มีความสําคัญต่อผู้บริหารหน่วยงานภาครัฐ ซึ่งจะต้องเตรียมความพร้อมในการบริหารงานโดยการนําเทคโนโลยีดิจิทัลมาใช้ในการวางแผนและกําหนดนโยบายการขับเคลื่อนองค์กรต่อไป นอกจากนี้ การอบรมหลักสูตรฯ ดังกล่าว จะส่งผลให้เกิดการต่อยอดและนําความรู้ที่ได้มาปรับในการทํางานอย่างแท้จริง รวมถึงความรู้ที่จะได้รับจากการแลกเปลี่ยนประสบการณ์ระหว่างผู้เข้ารับการอบรม และกรณีศึกษาจากวิทยากรผู้เชี่ยวชาญทั้งในประเทศและต่างประเทศ ณ ห้อง Executive โรงแรมปทุมวัน ปริ๊นเซส กรุงเทพฯ เมื่อวันที่ 23 มีนาคม 2560
************************
รัฐบาลไทย-ข่าวทำเนียบรัฐบาล-นายกรัฐมนตรี เป็นประธานสักขีพยานในพิธีมอบหนังสืออนุญาตให้เข้าทำประโยชน์หรืออยู่อาศัยในพื้นที่ป่าสงวนแห่งชาติ (ภาคเหนือตอนล่าง)
วันศุกร์ที่ 15 มิถุนายน 2561
นายกรัฐมนตรี เป็นประธานสักขีพยานในพิธีมอบหนังสืออนุญาตให้เข้าทําประโยชน์หรืออยู่อาศัยในพื้นที่ป่าสงวนแห่งชาติ (ภาคเหนือตอนล่าง)
นายกรัฐมนตรี เป็นประธานสักขีพยานในพิธีมอบหนังสืออนุญาตให้เข้าทําประโยชน์หรืออยู่อาศัยในพื้นที่ป่าสงวนแห่งชาติ (ภาคเหนือตอนล่าง)
นายกรัฐมนตรี เป็นประธานสักขีพยานในพิธีมอบหนังสืออนุญาตให้เข้าทําประโยชน์หรืออยู่อาศัยในพื้นที่ป่าสงวนแห่งชาติ (ภาคเหนือตอนล่าง)
เมื่อวันที่ ๑๑ มิถุนายน ๒๕๖๑ ณ อาคารเอนกประสงค์สัมมนาและจัดแสดงนิทรรศการบึงบอระเพ็ด จังหวัดนครสวรรค์ พลเอก ประยุทธ์ จันทร์โอชา นายกรัฐมนตรี เป็นประธานสักขีพยานในพิธีมอบหนังสืออนุญาตให้เข้าทําประโยชน์หรืออยู่อาศัยในพื้นที่ป่าสงวนแห่งชาติ (ภาคเหนือตอนล่าง) ภายใต้โครงการจัดที่ดินทํากินให้ชุมชนตามนโยบายรัฐบาล โดยมี พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นผู้มอบให้แก่ นายแมนรัตน์ รัตนสุคนธ์ ผู้ว่าราชการจังหวัดอุทัยธานี จํานวน ๒ พื้นที่ ได้แก่ พื้นที่ป่าสงวนแห่งชาติป่าปลายห้วยกระเสียว เนื้อที่ ๗๑๗ ไร่ ๒ งาน ๖๖ ตารางวา และพื้นที่ป่าสงวนแห่งชาติป่าห้วยทับเสลาและป่าห้วยคอกควาย เนื้อที่ ๕๕๔ ไร่ ๓ งาน ๕๕ ตารางวา เพื่อลดความเหลื่อมล้ําของสังคมและแก้ไขปัญหา ความเดือดร้อนของประชาชนด้านที่ดินทํากินตามนโยบายรัฐบาล โดยการจัดที่ดินทํากินให้แก่ผู้ยากไร้ที่ไม่มีที่ดินทํากิน โดยไม่ให้กรรมสิทธิ์ แต่อนุญาตให้เข้าทําประโยชน์ในที่ดินของรัฐเป็นกลุ่มหรือชุมชนตามหลักเกณฑ์และเงื่อนไข มีคณะกรรมการนโยบายที่ดินแห่งชาติ (คทช.) กําหนด รวมทั้ง การส่งเสริมการประกอบอาชีพตามศักยภาพของพื้นที่ พร้อมกันนี้ได้มอบหนังสือแสดงโครงการป่าชุมชน ตามนโยบายที่ให้ชุมชนร่วมกับภาครัฐในการบริหารจัดการดูแลเพื่อให้ป่าเกิดความยั่งยืน ๔ พื้นที่ได้แก่
• ป่าชุมชนบ้านคลองห้วยหวาย ม.๒๑ ต.แม่เปิน อ.แม่เปิน จ.นครสวรรค์ เนื้อที่ ๒,๔๑๒ ไร่ ๑ งาน โดยเป็นบริเวณป่าสงวนแห่งชาติป่าแม่วงก์-แม่เปิน
• ป่าชุมชนบ้านเขาโล้น ม.๖ ต.เขาเจ็ดลูก อ.ทับคล้อ จ.พิจิตร เนื้อที่ ๔๗๖ ไร่ โดยเป็นบริเวณป่าสงวนแห่งชาติป่าเขาเจ็ดลูก ป่าเขาตะพานนาค และป่าเขาชะอม
• ป่าชุมชนบ้านอีพุ่งใหญ่ ม.๔ ต.เจ้าวัด อ.บ้านไร่ จ.อุทัยธานี เนื้อที่ ๕๒๘ ไร่ โดยเป็นบริเวณป่าตาม พ.ร.บ.ป่าไม้ พ.ศ ๒๔๘๔
• ป่าชุมชนบ้านศรีมงคล ม.๑๕ ต.ปางมะค่า อ.ขาณุวรลักษบุรี จ.กําแพงเพชร เนื้อที่ ๓๐๐ ไร่ โดยเป็นบริเวณป่าสงวนแห่งชาติคลองคลุมและป่าแม่วงก์
ในการนี้ นายพุฒิพงศ์ สุรพฤกษ์ รองเลขาธิการสํานักงานนโยบายและแผนทรัพยากรธรรมชาติและสิ่งแวดล้อม พร้อมด้วยหน่วยงานภาครัฐ ภาคเอกชน องค์กรปกครองส่วนท้องถิ่น ประชาชน และสื่อมวลชน จํานวนประมาณ ๑,๕๐๐ คน เข้าร่วมงานดังกล่าว
รัฐบาลไทย-ข่าวทำเนียบรัฐบาล-ทส. เปิดเวทีเครือข่ายภาคีเพื่อการบริหารจัดการทรัพยากรทางทะเลและชายฝั่งแบบมีส่วนร่วม ครั้งที่ 2
วันอังคารที่ 3 เมษายน 2561
ทส. เปิดเวทีเครือข่ายภาคีเพื่อการบริหารจัดการทรัพยากรทางทะเลและชายฝั่งแบบมีส่วนร่วม ครั้งที่ 2
ทส. เปิดเวทีเครือข่ายภาคีเพื่อการบริหารจัดการทรัพยากรทางทะเลและชายฝั่งแบบมีส่วนร่วม ครั้งที่ 2
วันที่ 30 มีนาคม 61กระทรวงทรัพยากรธรรมชาติและสิ่งแวดล้อม โดย กรมทรัพยากรทางทะเลและชายฝั่ง จัดการประชุมสัมมนา "เครือข่ายภาคีเพื่อการบริหารจัดการทรัพยากรทางทะเลและชายฝั่งแบบมีส่วนร่วม เพื่อพัฒนาศักยภาพเครือข่ายอาสาสมัครพิทักษ์ทะเล ตามแนวทางไทยยั่งยืน" ณ โรงแรมบรรจงบุรี อ.เมือง จ.สุราษฏร์ธานี โดยมีพลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานและ กล่าวปาฐกถาพิเศษเรื่อง "ความสําคัญของอาสาสมัครภาคประชาชนต่อการพัฒนาดูแลทรัพยากรธรรมชาติและสิ่งแวดล้อมของประเทศไทย" พร้อมทั้งมอบบัตรประจําตัวอาสาสมัครพิทักษ์ทะเล "Marine Rangers" ให้กับอาสาสมัครในพื้นที่
การประชุมสัมมนา เครือข่ายภาคีเพื่อการบริหารจัดการทรัพยากรทางทะเลและชายฝั่งแบบมีส่วนร่วมในครั้งนี้ จัดขึ้นเป็นครั้งที่ 2 เพื่อเป็นเวทีการสื่อสารเกี่ยวกับนโยบาย ระเบียบ กฏหมาย และข้อมูลสภาพระบบนิเวศแหล่งทรัพยากรการจัดการทรัพยากรในท้องถิ่น การแลกเปลี่ยนองค์ความรู้และประสบการณ์เพื่อพัฒนาแนวคิดร่วมในการจัดการทรัพยากรทางทะเลและชายฝั่ง อันจะส่งผลให้เกิดประสิทธิภาพและความเข้มแข็งของภาคีเครือข่ายต่อไป
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะกรรมการตรวจสอบทรัพย์สิน ครั้งที่ ๕/๒๕๖๓
วันอังคารที่ 14 เมษายน 2563
กระทรวงยุติธรรม ประชุมคณะกรรมการตรวจสอบทรัพย์สิน ครั้งที่ ๕/๒๕๖๓
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะประธานกรรมการตรวจสอบทรัพย์สิน เป็นประธานการประชุมคณะกรรมการตรวจสอบทรัพย์สิน ครั้งที่ ๕/๒๕๖๓
ในวันศุกร์ที่ ๑๐ เมษายน ๒๕๖๓ เวลา ๐๘.๓๐ น. ณ ห้องประชุมกฤษณะ ผลอนันต์ อาคาร ๓ ชั้น ๒ สํานักงาน ป.ป.ส. ถนนดินแดง กรุงเทพฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะประธานกรรมการตรวจสอบทรัพย์สิน เป็นประธานการประชุมคณะกรรมการตรวจสอบทรัพย์สิน ครั้งที่ ๕/๒๕๖๓ ซึ่งเป็นการดําเนินการตามพระราชบัญญัติมาตรการในการปราบปรามผู้กระทําความผิดเกี่ยวกับยาเสพติด พ.ศ.๒๕๓๔ โดยมี นายนิยม เติมศรีสุข เลขาธิการ ป.ป.ส. ทําหน้าที่เลขานุการ และนายไพศาล กันทะเตียน ผู้ช่วยเลขานุการคณะกรรมการตรวจสอบทรัพย์สินคดียาเสพติด ทําหน้าที่ผู้ช่วยเลขานุการ พร้อมคณะกรรมการฯ ซึ่งเป็นผู้แทนส่วนราชการต่าง ๆ ที่เกี่ยวข้อง ร่วมพิจารณา
โดยที่ประชุมคณะกรรมการฯ ได้พิจารณาสํานวนคดีตรวจสอบทรัพย์สิน จํานวน ๑๓๙ คดีทรัพย์สิน จํานวน ๕๔๒ รายการ รวมมูลค่า ๘๐,๔๑๗,๐๐๐ บาท ซึ่งการประชุมคณะกรรมการตรวจสอบทรัพย์สินเป็นกระบวนการในการบังคับใช้กฎหมายตามมาตรการริบทรัพย์สินในคดียาเสพติด มีวัตถุประสงค์เพื่อตัดโอกาสในการกลับมาเป็นผู้กระทําความผิดเกี่ยวกับยาเสพติดซ้ํา และไม่ให้ผู้กระทําความผิดเกี่ยวกับยาเสพติดได้รับประโยชน์ใดจากทรัพย์สินที่ได้มาจากค้ายาเสพติด อันจะนํามาซึ่งความมั่นคงปลอดภัยของประชาชนและสังคมจากปัญหายาเสพติด
รัฐบาลไทย-ข่าวทำเนียบรัฐบาล-ก.อุตฯ ร่วมจัดกิจกรรมบริการประชาชนเนื่องในวันเฉลิมพระชนมพรรษา สมเด็จพระเจ้าอยู่หัว 66 พรรษา 28 กรกฎาคม 2561
วันเสาร์ที่ 28 กรกฎาคม 2561
ก.อุตฯ ร่วมจัดกิจกรรมบริการประชาชนเนื่องในวันเฉลิมพระชนมพรรษา สมเด็จพระเจ้าอยู่หัว 66 พรรษา 28 กรกฎาคม 2561
ก.อุตฯ ร่วมจัดกิจกรรมบริการประชาชนเนื่องในวันเฉลิมพระชนมพรรษา สมเด็จพระเจ้าอยู่หัว 66 พรรษา 28 กรกฎาคม 2561
วันนี้ (28 กรกฎาคม 2561) นายพสุ โลหารชุน ปลัดกระทรวงอุตสาหกรรม เข้าเยี่ยมชมและร่วมแจกอาหารว่าง เครื่องดื่ม ให้แก่ประชาชนในบูทกิจกรรมบริการประชาชนของกระทรวงอุตสาหกรรมซึ่งจัดขึ้นเนื่องในวันเฉลิมพระชนมพรรษา สมเด็จพระเจ้าอยู่หัว 66 พรรษา 28 กรกฎาคม 2561
โดยมีนางสาวนิสากร จึงเจริญธรรม นายศิริรุจ จุลกะรัตน์ นายทองชัย ชวลิตพิเชฐ รองปลัดกระทรวงอุตสาหกรรม และผู้บริหารกระทรวงอุตสาหกรรม ร่วมกิจกรรม ณ บริเวณท้องสนามหลวง ตรงข้ามวัดพระแก้ว โดยกิจกรรมภายในบูทกระทรวงอุตสาหกรรมประกอบด้วย งานบริการประชาชน การฝึกอาชีพระยะสั้น การแจกจ่ายเครื่องดื่ม อาหารว่าง แก่ผู้เข้าร่วมงาน
รัฐบาลไทย-ข่าวทำเนียบรัฐบาล-นายกรัฐมนตรีมีกำหนดการเยือนสหพันธ์สาธารณรัฐเยอรมนี ระหว่างวันที่ 27 – 29 พฤศจิกายน 2561
วันอังคารที่ 27 พฤศจิกายน 2561
นายกรัฐมนตรีมีกําหนดการเยือนสหพันธ์สาธารณรัฐเยอรมนี ระหว่างวันที่ 27 – 29 พฤศจิกายน 2561
นายกรัฐมนตรีพร้อมเปิดศักราชใหม่ความสัมพันธ์ไทย-เยอรมนี ย้ําความเป็นหุ้นส่วนเพื่อการพัฒนาที่ยั่งยืน ทั้งในระดับทวิภาคีและภูมิภาค
พลโท วีรชน สุคนธปฏิภาค รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี มีกําหนดการเยือนสหพันธ์สาธารณรัฐเยอรมนี ระหว่างวันที่ 27 – 29 พฤศจิกายน 2561 ดังนี้
การเยือนสหพันธ์สาธารณรัฐเยอรมนีครั้งนี้ นับเป็นการเยือนสาธารณรัฐเยอรมนีครั้งแรกของนายกรัฐมนตรี มีวัตถุประสงค์สําคัญเพื่อเปิดศักราชใหม่ของความสัมพันธ์ไทยและเยอรมนี ภายหลังจากที่สหภาพยุโรปปรับข้อมติต่อไทยและเป็นการส่งเสริมความเป็นหุ้นส่วนที่ยั่งยืน ผ่านความร่วมมือด้านเศรษฐกิจและการพัฒนาประเทศตามนโยบายประเทศไทย 4.0 เนื่องจากเยอรมนีเป็นประเทศที่มีความก้าวหน้าและเป็นผู้นําด้านอุตสาหกรรม 4.0 มีความเชี่ยวชาญด้านการวิจัยและพัฒนา การพัฒนาทรัพยากรบุคคลเพื่อเพิ่มขีดความสามารถในการแข่งขัน รวมถึงการพัฒนาศักยภาพ SMEs และ Startup ทั้งนี้ การเยือนสาธารณรัฐเยอรมนีของนายกรัฐมนตรียังสะท้อนให้เห็นว่า นายกรัฐมนตรีได้รับความยอมรับ และความเชื่อมั่นทางการเมืองจากประเทศชั้นนําที่มีความสําคัญของโลก หลังจากก่อนหน้านี้ นายกรัฐมนตรีได้เดินทางเยือนสหรัฐอเมริกา สหราชอาณาจักร ฝรั่งเศส และได้เข้าร่วมการประชุมสําคัญๆ ในเวทีระหว่างประเทศ
โอกาสนี้ นายกรัฐมนตรีจะหารือกับนางอังเกลา แมร์เคล นายกรัฐมนตรีเยอรมนี เพื่อเน้นย้ําความเป็นหุ้นส่วนเพื่อการพัฒนาที่ยั่งยืนในระดับทวิภาคี โดยมีสาขาเป้าหมาย ได้แก่ 1) อาชีวศึกษา ซึ่งนายกรัฐมนตรีจะเชิญชวนให้เยอรมนีเป็นหุ้นส่วนกับสถาบันอาชีวศึกษาของไทย เพื่อสร้างแรงงานที่มีทักษะและความเชี่ยวชาญเฉพาะสาขา โดยมีเป้าหมายให้ไทยเป็นศูนย์กลางการฝึกอบรมแรงงานอาชีพของภูมิภาค 2) การเปลี่ยนแปลงสภาพภูมิอากาศและเทคโนโลยีสีเขียว ไทยประสงค์ให้เยอรมนีถ่ายทอดเทคโนโลยีสีเขียวให้แก่ไทย เพื่อส่งเสริมการพัฒนาอย่างยั่งยืนและกระชับความเป็นหุ้นส่วนด้านการเปลี่ยนแปลงสภาพภูมิอากาศ นอกจากนี้ ทั้งสองฝ่ายจะหารือถึงความร่วมมือในการเป็นหุ้นส่วนเพื่อการพัฒนาในภูมิภาค โดยจะเชิญชวนให้เยอรมนีเป็นหุ้นส่วนด้านการพัฒนาของ ACMECS และเชิญชวนให้เยอรมนีมีความร่วมมือด้านการพัฒนาที่ยั่งยืนในกรอบอาเซียนในฐานะที่ไทยจะเป็นประธานอาเซียนในปี 2562
สําหรับภารกิจที่สําคัญอื่น ๆ ของนายกรัฐมนตรี ได้แก่ เดินทางไปศึกษาดูงานที่ Fraunhofer IPK เข้าร่วม กิจกรรม Thai-German Business Forum : Asia-Europe Partnership for the Future พบหารือกับผู้บริหารบริษัทเอกชนเยอรมนี ร่วมรับประทานอาหารค่ํากับภาคเอกชนเยอรมนีและภาคเอกชนไทย นอกจากนี้ภารกิจสําคัญในการเยือนฯครั้งนี้ คือการสร้างความมั่นใจแก่นักลงทุนเยอรมัน พร้อมทั้งเชิญชวนให้มาลงทุนใน EEC ซึ่งมีบริษัทสําคัญของเยอรมนีแสดงความสนใจขอเข้าเยี่ยมคารวะเพื่อหารือเรื่องการร่วมลงทุนที่ไทยหลายบริษัท ได้แก่ บริษัท เดมเลอร์ AG บริษัท Dräxlmaier บริษัท BMW และสมาคมระบบรางเยอรมนี (Verband Deutsche Bahnindustrie: VDB)
รัฐบาลไทย-ข่าวทำเนียบรัฐบาล-รมว.พม. นำผู้แทนคนพิการ เข้าพบนายกรัฐมนตรี พร้อมติดเข็มสัญลักษณ์วันคนพิการสากล ประจำปี 2562
วันอังคารที่ 3 ธันวาคม 2562
รมว.พม. นําผู้แทนคนพิการ เข้าพบนายกรัฐมนตรี พร้อมติดเข็มสัญลักษณ์วันคนพิการสากล ประจําปี 2562
รมว.พม. นําผู้แทนคนพิการ เข้าพบนายกรัฐมนตรี พร้อมติดเข็มสัญลักษณ์วันคนพิการสากล ประจําปี 2562
วันนี้ (3 ธ.ค. 62) เวลา 08.30 น. ที่บริเวณตึกบัญชาการ 1 ทําเนียบรัฐบาล นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) นําคณะผู้บริหาร ผู้นําคนพิการ และคนพิการต้นแบบ เข้าพบพลเอกประยุทธ์ จันทร์โอชา นายกรัฐมนตรี ก่อนการประชุมคณะรัฐมนตรี เพื่อประชาสัมพันธ์งานวันคนพิการสากล ประจําปี 2562 โดยมี นางสาวกาญจนา พิมพา (ปุ๊กกี้) Miss Deaf Thailand และ Miss Deaf Asia 2019 (คนพิการทางการได้ยินหรือสื่อความหมาย) ติดเข็มสัญลักษณ์วันคนพิการสากล ประจําปี 2562 ให้นายกรัฐมนตรี พร้อมพบปะผู้นําคนพิการและคนพิการต้นแบบ ได้แก่ 1) นายดําเกิง มุ่งธัญญา (ไอซ์) ครูสอนวิชาภาษาอังกฤษ ซึ่งเป็นคนพิการทางการเห็น 2) นายชาตรี กรวัชรธาดา (ต๊อด) นักศึกษาฝึกงานช่างยนต์ ซึ่งเป็นคนพิการทางการเคลื่อนไหว และ 3) นางสาวกาญจนา พิมพา Miss Deaf Thailand และ Miss Deaf Asia 2019 ซึ่งเป็นคนพิการทางการได้ยินหรือสื่อความหมาย นอกจากนี้ ได้เยี่ยมชมบูธตัวอย่างของร้านกาแฟ 60+ (Sixty plus) ที่กําลังจะเปิดให้บริการเร็วๆ นี้ ณ ทําเนียบรัฐบาล โดยมีพนักงานประจําร้านกาแฟเป็นคนพิการ
นายจุติ กล่าวว่า สืบเนื่องจากองค์การสหประชาชาติได้ประกาศให้วันที่ 3 ธันวาคม ของทุกปี เป็นวันคนพิการสากล เพื่อเป็นการรําลึกถึงวันที่สมัชชาใหญ่แห่งองค์การสหประชาชาติ ได้รับรองแผนปฏิบัติการโลกว่าด้วยเรื่องคนพิการ และเชิญชวนให้ประเทศสมาชิก ร่วมกันจัดกิจกรรมเพื่อให้คนพิการมีส่วนร่วมในกิจกรรมทางสังคมและโอกาสในการแสดงศักยภาพในสังคม ส่งผลให้สังคมเกิดเจตคติเชิงสร้างสรรค์ต่อคนพิการและความพิการ เพื่อให้การยอมรับคนพิการในฐานะที่เป็นทรัพยากรที่มีคุณค่าของสังคม และในปี 2562 องค์กรสหประชาชาติได้กําหนดประเด็นหลัก คือ สร้างการมีส่วนร่วม เสริมความเป็นผู้นําคนพิการ สู่เป้าหมายการพัฒนาที่ยั่งยืน ค.ศ.2030 (Promoting the participation of persons with disabilities and their leadership: taking action on the 2030 Development Agenda) โดยให้ความสําคัญกับการส่งเสริมคนพิการในด้านการพัฒนาอย่างทั่วถึง เป็นธรรม และยั่งยืน ตามที่กําหนดไว้ในวาระและเป้าหมายการพัฒนาที่ยั่งยืน พ.ศ. 2573 (ค.ศ. 2030) ซึ่งให้คํามั่นว่า เราจะไม่ทิ้งใครไว้ข้างหลัง
นายจุติ กล่าวต่อไปว่า สําหรับงานวันคนพิการสากล ประจําปี 2562 กําหนดจัดขึ้นในวันที่ 3 ธ.ค. 62 ณ ตึกสันติไมตรี ทําเนียบรัฐบาล โดยมีพลเอกประยุทธ์ จันทร์โอชา นายกรัฐมนตรี เป็นประธานเปิดงานฯ เวลา 15.00 น. ซึ่งประกอบด้วยกิจกรรมสําคัญ ได้แก่ 1) การอ่านสาส์นวันคนพิการสากล ประจําปี 2562 โดยผู้แทนองค์กรสหประชาชาติ และนายกสมาคมสภาคนพิการแห่งประเทศไทย 2) พิธีมอบโล่ประกาศเกียรติคุณดีเด่นแก่องค์กรที่สนับสนุนงานด้านคนพิการดีเด่น หน่วยงานดีเด่นด้านการจัดสิ่งอํานวยความสะดวกสําหรับคนพิการ มาตรฐานองค์กรดีเด่นด้านคนพิการหรือองค์กรอื่นใดที่ให้บริการแก่คนพิการ และคนพิการต้นแบบ และ 3) นิทรรศการแสดงผลงานด้านการส่งเสริมและพัฒนาคุณภาพชีวิตคนพิการ เป็นต้น นอกจากนี้ นายกรัฐมนตรี ได้พบปะพร้อมชื่นชมคณะเยาวชนพิการไทยที่ได้รับเหรียญรางวัลจากการแข่งขันความท้าทายทางเทคโนโลยีสารสนเทศระดับสากล ประจําปี 2562 (2019 Global IT Challenge for Youth with Disabilities) ณ เมืองปูซาน สาธารณรัฐเกาหลี เมื่อเดือนพฤศจิกายนที่ผ่านมา
รัฐบาลไทย-ข่าวทำเนียบรัฐบาล-พลเอกธนะศักดิ์ ปฏิมาประกร รองนายกรัฐมนตรี พร้อมด้วยนายวีระ โรจน์พจนรัตน์ รัฐมนตรีว่าการกระทรวงวัฒนธรรมลงพื้นที่ตรวจเยี่ยม “ชุมชนย่านกะดีจีน:ชุมชนศาสนิกสัมพันธ์สู่ชุมชนคุณธรรม”
วันอาทิตย์ที่ 18 มิถุนายน 2560
พลเอกธนะศักดิ์ ปฏิมาประกร รองนายกรัฐมนตรี พร้อมด้วยนายวีระ โรจน์พจนรัตน์ รัฐมนตรีว่าการกระทรวงวัฒนธรรมลงพื้นที่ตรวจเยี่ยม “ชุมชนย่านกะดีจีน:ชุมชนศาสนิกสัมพันธ์สู่ชุมชนคุณธรรม”
พลเอกธนะศักดิ์ ปฏิมาประกร รองนายกรัฐมนตรี พร้อมด้วยนายวีระ โรจน์พจนรัตน์ รัฐมนตรีว่าการกระทรวงวัฒนธรรมลงพื้นที่ตรวจเยี่ยม “ชุมชนย่านกะดีจีน:ชุมชนศาสนิกสัมพันธ์สู่ชุมชนคุณธรรม”
วันที่ 16 มิถุนายน 2560 เวลา 08.45 น. พลเอกธนะศักดิ์ ปฏิมาประกร รองนายกรัฐมนตรี พร้อมด้วยนายวีระ โรจน์พจนรัตน์ รัฐมนตรีว่าการกระทรวงวัฒนธรรมลงพื้นที่ตรวจเยี่ยม “ชุมชนย่านกะดีจีน:ชุมชนศาสนิกสัมพันธ์สู่ชุมชนคุณธรรม” เยี่ยมชมมัสยิดบางหลวง(กุฎีขาว) โบสถ์ซางตาครู้ส และวัดประยุรวงศาวาส และเยี่ยมชมแหล่งผลิตขนมฝรั่งกุฎีจีน พิพิธภัณฑ์บ้านกุฎีจีน บ้านโบราณ “บ้านทรงไทยแบบวิคตอเรีย” โดยมีดร.ฉวีรัตน์ เกษตรสุนทร ผู้ช่วยรัฐมนตรีประจํากระทรวงวัฒนธรรม นายปรารพ เหล่าวานิช เลขานุการรัฐมนตรีว่าการกระทรวงวัฒนธรรม นายกฤษศญพงษ์ ศิริ ปลัดกระทรวงวัฒนธรรม นางพิมพ์กาญจน์ ชัยจิตร์สกุล รองปลัดกระทรวงวัฒนธรรม นายมนัส ทารัตน์ใจ อธิบดีกรมการศาสนาและผู้บริหารกระทรวงวัฒนธรรมร่วมลงพื้นที่
รัฐบาลไทย-ข่าวทำเนียบรัฐบาล-พาณิชย์ใช้ความนิยมสินค้าไทย เจาะตลาดอาเซียน
วันพุธที่ 15 พฤศจิกายน 2560
พาณิชย์ใช้ความนิยมสินค้าไทย เจาะตลาดอาเซียน
“อภิรดี”สั่งการกรมส่งเสริมการค้าระหว่างประเทศจัดกิจกรรมขยายตลาดอาเซียนปี 61 เป็นพิเศษ หวังสร้างการรู้จักสินค้าไทยและผลักดันการส่งออกให้ได้เพิ่มมากขึ้น “จันทิรา”รับลูกเตรียมจัดงาน Top Thai Brand และ Mini Thailand Week นําสินค้าไทยโชว์
เผยยังมีแผนนําสินค้าไทยขยายตลาดอินเดีย ศรีลังกา บังคลาเทศ ปากีสถาน และอิหร่านด้วย
นางอภิรดี ตันตราภรณ์ รัฐมนตรีว่าการกระทรวงพาณิชย์ เปิดเผยว่า ได้มอบนโยบายให้กรมส่งเสริมการค้าระหว่างประเทศ จัดกิจกรรมขยายตลาดอาเซียนปี 2561 เป็นพิเศษ เพื่อหาทางผลักดันสินค้าไทยเข้าสู่ตลาดให้ได้เพิ่มมากขึ้น และขยายการส่งออกสินค้าไทยเข้าสู่ตลาดอาเซียนให้ได้มากขึ้น โดยให้เน้นการจัดงานกิจกรรมแนะนําสินค้าไทย รวมถึงการจัดงานแสดงสินค้าไทย เพื่อผลักดันให้สินค้าไทยเป็นที่รู้จักและเป็นที่ต้องการเพิ่มมากขึ้น ทั้งกับผู้ซื้อ ผู้นําเข้า รวมถึงผู้บริโภคในประเทศต่างๆ ของอาเซียน
“ปัจจุบันตลาดอาเซียนเป็นตลาดหลักที่สําคัญของไทย มีแนวโน้มการขยายตัวเพิ่มขึ้นอย่างต่อเนื่อง โดยเฉพาะตลาด CLMV ซึ่งกระทรวงพาณิชย์จะให้ความสําคัญกับการบุกเจาะตลาดอย่างเต็มที่ และขอให้มีการจัดกิจกรรมส่งเสริมด้านการตลาดเป็นพิเศษ”นางอภิรดีกล่าว
นางจันทิรา ยิมเรวัต วิวัฒน์รัตน์ อธิบดีกรมส่งเสริมการค้าระหว่างประเทศ กล่าวว่า กรมฯ ได้จัดทําแผนการขยายตลาดอาเซียนเสร็จแล้ว โดยได้กําหนดที่จะจัดงาน Top Thai Brand 2018 ที่กัมพูชา เมียนมา เวียดนาม สปป.ลาว และมาเลเซีย และจัด Mini Thailand Week 2018 ที่สปป.ลาว ฟิลิปปินส์ เวียดนาม กัมพูชา เมียนมา โดยจะเน้นในกลุ่มอาหารและเครื่องดื่ม ของใช้ของตกแต่งบ้าน สินค้าความงาม แฟชั่น ไลฟ์สไตล์ เครื่องนุ่งห่ม สินค้าเกษตร อัญมณีและเครื่องประดับ และสินค้าบริการ เครื่องจักรกล เครื่องใช้ไฟฟ้า ชิ้นส่วนยานยนต์ เป็นต้น
นอกจากนี้ ยังมีแผนที่จะจัด Thailand Week 2018 ในประเทศต่างๆ นอกเหนือจากอาเซียน เช่น อินเดีย ศรีลังกา บังคลาเทศ ปากีสถาน และอิหร่าน เป็นต้น
สําหรับการจัดงาน Top Thai Brand 2018 ได้กําหนดจัด 6 ครั้ง ได้แก่ พนมเปญ กัมพูชา วันที่ 1-4 ก.พ.2561 , ย่างกุ้ง เมียนมา วันที่ 22-25 มี.ค.2561 , โฮจิมินห์ซิตี้ เวียดนาม วันที่ 10-13 พ.ค.2561 , เวียงจันทน์ สปป.ลาว เดือนพ.ค.2561 , ฮานอย เวียดนาม วันที่ 16-19 ส.ค.2561 และกัวลาลัมเปอร์ มาเลเซีย วันที่ 23-25 ส.ค.2561
ส่วนงาน Mini Thailand Week 2018 กําหนดจัด 6 ครั้ง ได้แก่ ที่เวียงจันทน์ สปป.ลาว เดือน ก.พ.2561 จํานวน 5 วัน , มะนิลา ฟิลิปปินส์ วันที่ 15-18 มี.ค.2561 , นครไฮฟอง เวียดนาม วันที่ 15-18 มี.ค.2561 , เสียมราฐ กัมพูชา เดือนเม.ย.2561 จํานวน 4 วัน , เกิ่นเทอ เวียดนาม วันที่ 6-8 ก.ค.2561 และตองยี เมียนมา วันที่ 24-26 ส.ค.2561
ขณะที่กําหนดการจัดงาน Thailand Week 2018 ในประเทศอื่นๆ ได้แก่ โกลกาตา อินเดีย เดือนก.พ.-มี.ค.2561 , โคลัมโบ ศรีลังกา วันที่ 9-11 มี.ค.2561 , ธากา อินเดีย วันที่ 22-26 พ.ค.2561 , มุมไบ/   บังกาลอร์ อินเดีย เดือนมิ.ย. หรือ ก.ค.2561 , เจนไน อินเดีย วันที่ 10-12 ส.ค.2561 , การาจีน ปากีสถาน เดือนก.ย.2561 และเตหะราน อิหร่าน เดือนส.ค.หรือก.ย.2561
สําหรับตลาดอาเซียน เป็นคู่ค้าอันดับ 1 และเป็นตลาดส่งออกอันดับ 1 ของไทย โดยการส่งออกในช่วง 9 เดือนของปี 2560 (ม.ค.-ก.ย.) มีมูลค่า 43,750.84 ล้านเหรียญสหรัฐ เพิ่มขึ้น 9.82% และมูลค่าคิดเป็น 24.94% ของการส่งออกทั้งหมดของไทย คาดว่าการส่งออกในช่วงที่เหลือของปี 2560 ตลาดอาเซียนจะยังคงขยายตัวได้ดีต่อไป
รัฐบาลไทย-ข่าวทำเนียบรัฐบาล-พระคาร์ดินัล ฟรังซิสเซเวียร์ เกรียงศักดิ์ โกวิทวาณิช ประธานสภาประมุขบาทหลวงโรมันคาทอลิกแห่งประเทศไทย พร้อมด้วย คุณหญิงปัทมา ลีสวัสดิ์ตระกูล เข้าเยี่ยมคารวะรมว.วธ.
วันอังคารที่ 18 สิงหาคม 2563
พระคาร์ดินัล ฟรังซิสเซเวียร์ เกรียงศักดิ์ โกวิทวาณิช ประธานสภาประมุขบาทหลวงโรมันคาทอลิกแห่งประเทศไทย พร้อมด้วย คุณหญิงปัทมา ลีสวัสดิ์ตระกูล เข้าเยี่ยมคารวะรมว.วธ.
พระคาร์ดินัล ฟรังซิสเซเวียร์ เกรียงศักดิ์ โกวิทวาณิช ประธานสภาประมุขบาทหลวงโรมันคาทอลิกแห่งประเทศไทย พร้อมด้วย คุณหญิงปัทมา ลีสวัสดิ์ตระกูล เข้าเยี่ยมคารวะรมว.วธ.
วันที่ ๑๗ สิงหาคม ๒๕๖๓ เวลา ๑๑.๓๐ น. พระคาร์ดินัล ฟรังซิสเซเวียร์ เกรียงศักดิ์ โกวิทวาณิช ประธานสภาประมุขบาทหลวงโรมันคาทอลิกแห่งประเทศไทย พร้อมด้วย คุณหญิงปัทมา ลีสวั
รัฐบาลไทย-ข่าวทำเนียบรัฐบาล-รัฐบาลปรับหลักเกณฑ์บ้านประชารัฐ ให้ผู้มีรายได้น้อยเข้าถึงได้มากขึ้น
วันศุกร์ที่ 28 เมษายน 2560
$("#video-player3").css("background-color", "#000000");
var container = document.getElementById("video-player3");
flowplayer.conf = {
share       :false,  // --> set share button
// facebook    :true,
// ratio       :9/16,    // --> set ratio
// seekable    :true,
// autoplay    :false,
// splash   : true,
// chromecast  :true,
// auto quality
// hlsQualities:true,
poster      :"https://media.thaigov.go.th/uploads/thumbnail/news/2017/04/3372_s_144665_3653.jpg", //poster
// swf         :"flowplayer.swf",
// hlsQualities:[{level: -1, label: "ABR"},{level: 1, label: "SD"}, {level: 6, label: "HD"}],
};
flowplayer(container, {
clip: {
sources: [
{
// type: "video/mp4",//ถ้า เป็น streamming application/x-mpegurl
// src:  "vod/testcar.mp4"
// type: "application/x-mpegurl",
// file: "smil.php?filename=hp_2.mp4/playlist.m3u8",
type: "video/mp4",//ถ้า เป็น streamming application/x-mpegurl
src:  "https://media.thaigov.go.th/uploads/vod/155/2017/04/mp3/03รัฐบาลปรับหลักเกณฑ์บ้านประชารัฐ ให้ผู้มีรายได้น้อยเข้าถึงได้มากขึ้น.mp3"
}
],
title: "รัฐบาลปรับหลักเกณฑ์บ้านประชารัฐ ให้ผู้มีรายได้น้อยเข้าถึงได้มากขึ้น  ",
// qualities: ["160p", "260p", "530p", "800p"],
// defaultQuality: "260p"
}
});
รัฐบาลปรับหลักเกณฑ์บ้านประชารัฐ ให้ผู้มีรายได้น้อยเข้าถึงได้มากขึ้น
รัฐปรับคุณสมบัติของผู้มีสิทธิเข้าร่วมโครงการบ้านประชารัฐ เพื่อให้ประชาชนผู้มีรายได้น้อย สามารถเข้าร่วมโครงการได้มากขึ้น
ต่อจากนี้ไป ขอเชิญรับฟังไทยคู่ฟ้า ครับ
รัฐบาลปรับปรุงเงื่อนไขโครงการบ้านประชารัฐและโครงการบ้านธนารักษ์ประชารัฐ เพื่อช่วยให้เจ้าหน้าทีรัฐและผู้ที่มีรายได้น้อยเข้าร่วมโครงการได้มากขึ้นโดยคุณสมบัติของผู้ที่ต้องการเป็นเจ้าของบ้านประชารัฐจะครอบคลุมไปถึงผู้ที่เคยมีกรรมสิทธิ์ในที่อยู่อาศัยมาก่อน แต่ขณะนี้ได้ขายที่อยู่อาศัยไปแล้ว ให้สามารถเข้าร่วมโครงการได้ ส่วนโครงการบ้านธนารักษ์ประชารัฐ จะเปิดโอกาสให้เจ้าหน้าที่รัฐที่มีรายได้ไม่เกิน 20,000 บาทต่อเดือน และมีหรือไม่มีที่อยู่อาศัยอยู่แล้วก็สามารถเช่าบ้านอยู่อาศัยในระยะสั้นได้ ส่วนการเช่าในระยะยาวนั้นเจ้าหน้าที่ของรัฐและประชาชนที่ปัจจุบันไม่มีที่อยู่อาศัยเป็นของตนเองสามารถเข้าร่วมโครงการได้ ทั้งนี้ รัฐบาลมุ่งหวังที่จะลดความเหลื่อมล้ําในสังคมและยกระดับชีวิตความเป็นอยู่ของประชาชนให้ดีขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี